**“УС” ҮНДЭСНИЙ ХӨТӨЛБӨРИЙН БИЕЛЭЛТ**

2014.01.25 ( 2014 оны жилийн эцсийн байдлаар )

|  |  |  |  |  |  |  |
| --- | --- | --- | --- | --- | --- | --- |
| **Хөтөлбөрийн нэр** | **Биелүүлэх**  **хугацаа** | **№** | **Хөтөлбөрийн зорилт, тэргүүлэх чиглэл, арга хэмжээний заалт** | **Хэрэгжилтийн явц** | | **Хүрэх үр дүн** |
| **2014 оны байдлаар** | **Хөтөлбөр хэрэгжсэнээс хойш хийсэн ажлын явц** |
| Ус үндэсний хөтөлбөр  УИХ-ын 2010 оны 24 дүгээр тогтоол | Эхний үе шат 2010-2015 | 1.3 | Усны сан бүхий газрын онцгой болон энгийн хамгаалалтын бүс, ус хангамжийн эх үүсвэрийн эрүүл ахуйн бүсийг тогтоож, дэглэмийг мөрдүүлэх | Говь-Алтай аймаг 18 сум, 2 тосгонтой нийт 53,6 мянган хүн амтай. Ил задгай ус ашигладаг 1 сум, ил задгай болон худгийн ус ашигладаг 3 сум, энгийн гар худаг, өрөмдмөл худгийн ус ашигладаг 16 сум сууринтай.  Гадаргын ус унд ахуйдаа хэрэглэж буй сумдын усны ундарга, нөөцийг хомсдох, бохирдохоос хамгаалах, хүн амыг үер усны гамшгаас сэргийлэх зорилгоор усан сан бүхий газрын онцгой болон энгийн хамгаалалтын бүс, ус хангамжийн эх үүсвэрийн эрүүл ахуйн бүсийн зааг, дэглэмийг тогтоон тэмдэгжүүлэхээр Халиун, Тайшир, Тонхил сумдад байгаль хамгаалах нөхөн сэргээх арга хэмжээний зардал 6 сая төгөргөөр энгийн хамгаалалын бүс тогтоож, тэмдэгжүүлэн загон татах ажлыг Тонхил сумын Зүйлийн гол, Тайшир сумын Завхан гол, Халиун сумын Халиун голуудын нөлөөлөлд өртдөг хэсэгүүдэд тус бүр 3 нийт 9 самбар байршуулан, гол тус бүр дээр 3 км нийт 9 км газарт гортиг татах ажлыг “Эрхэм таван оргил” хоршоо гүйцэтгэж дууссаныг газрын даргын А/27Б тоот тушаалаар байгуулагдсан ажлын хэсэг ажиллаж хүлээн авлаа. | Усны сан бүхий газруудад энгийн хамгаалалтын бүсийг сум бүрт тогтоон сумын Засаг дарга захирамжаар баталгаажууллаа.  Алтай хотын хүн амын ундны усны гүний 4 худаг, Хөхморьт сумын ундны худгуудад эрүүл ахуйн хамгаалалтын бүсийг тогтоож, хайс хамгаалалт хийн, гэрээт харуул ажиллуулж, бүсийн дэглэмийг мөрдүүллээ.  Мөн Баян–Уул, Бигэр, Төгрөг сумын төвийн ундны усны худагт НҮБХХ-ийн ус хангамж, ариун цэврийн байгууламжийн хүртээмжийг сайжруулах МОН\08\302 төслийн санхүүжилтээр энгийн хамгаалалтын болон эрүүл ахуйн бүс тогтоон тэмдэгжүүлж, дэглэмийг мөрдүүлсэн. | Хүн ам эрүүл ахуйн шаардлагад нийцсэн усаар хангагдсан байна. |
| Ус үндэсний хөтөлбөр  УИХ-ын 2010 оны 24 дүгээр тогтоол | Эхний үе шат 2010-2015 | 1.6 | Булаг, шандны эхийг хамгаалах ажлыг үргэлжлүүлэн хийж, жилд 140-өөс доошгүй (тухайн аймаг дахь булаг, шандны тооноос хамааран 1-8) булаг, шандны эхийг тохижуулж хамгаалах ажлыг хийх | Байгаль хамгаалах нөхөн сэргээх арга хэмжээний зардал 10.0 сая төгрөгөөр Дарив, Жаргалан, Тайшир, Чандмань, Бигэр сумуудад тус бүр нэг, нийт 5 булаг шандны эхийг хамгаалж тохижуулах ажлыг байгаль хамгаалах иргэдийн нөхөрлөл, төрийн бус байгууллага, малчны бүлгүүдтэй гэрээ байгуулан гүйцэтгүүллээ.  Мөн орон нутгийн хөгжлийн сангийн хөрөнгөөр Баян–Уул сумд 2 булгийн эх /10.0 сая төгрөг/ Дэлгэр сумд 1 булгийн эхийг /2.0 сая төрөг/ Чандмань сумд 1 булгийн эхийг /3.9 сая төгрөг/-өөр, “Зах зээл ба Бэлчээрийн менежмент” буюу АPD төслийн хөрөнгө /4.8 сая төгрөг/-өөр Алтай, Цээл, Цогт сумдад тус бүр хоёр булаг нийт 6 булгийн эхийг хашиж хамгаалах ажил хийгдсэн байна. Энэ онд нийт 15 булгийн эх хамгаалагдсан байна | 2010-2014 оны хооронд гол, горхи, булаг шандны эхийг хашиж хамгаалан орчныг тохижуулж, хомсдох, бохирдохоос хамгаалах ажлыг улс болон орон нутгийн төсөв төсөл хөтөлбөрийн шугмаар зохион байгууллаа.  Үүнд нийт 70 булаг хамгаалсанаас Улсын төсвөөр-19, Байгаль хамгаалах нөхөн сэргээх арга хэмжээний зардлаар-10, орон нутгийн хөгжлийн сангийн хөрөнгөөр -9, Төсөл хөтөлбөрөөр -37 булаг шанд хамгаалагдаж 51.5 сая төгрөг зарцуулагдсан байна. | 10-аас доошгүй булгийн эх хамгаалагдсан байна |
| Ус үндэсний хөтөлбөр  УИХ-ын 2010 оны 24 дүгээр тогтоол | Эхний үе шат 2010-2015 | 2.3 | Газар доорхи усны хяналт-шинжилгээний улсын сүлжээг шинээр байгуулж, уул уурхайн хяналтын цооногууд, нийслэл, аймгийн төвийн ус хангамжийн эх үүсвэрийн дэвсгэр талбайг хамарсан хяналт-шинжилгээний цооногуудыг өрөмдөж тоноглон улсын сүлжээнд холбох | УЦУОША-ны гадаргын ус судлалын харуулуудаас гадаргын болон газрын доорх усны чанар, төлөв байдал, горимын талаархи мэдээллийг нэгтгэн, Тайшир сум дахь усан цахилгаан станц, “Марко поло” ХХК-ний “Хөх сэрх-1” алтны шороон ордны уурхай, “Алтайн хүдэр” ХХК-ний “Таян нуур” хүдрийн уурхайн цооногуудын газрын доорх усны чанар, төлөв байдлын мэдээллийг сар, улиралаар нэгтгэн мэдээллийн санд оруулан ажиллаж байна.  Ус судлалын харуулуудаас гадаргын усны дундаж түвшин 7.55 – 11.5м хооронд, газрын доорх усны дундаж түвшин 10.5-11.9м хооронд байна.Тонхил, Халиун, Бигэр, Алтай, Дарив, Дэлгэр, Бугат, Чандмана, Төгрөг, Шарга сум, Гуулин тосгоны хүн амын унданд хэрэглэж байгаа ус стандартын шаардлагад **нийцэж,** Хөхморьт, Жаргалан, Есөнбулаг, Цогт сумдын ундны ус **магнийн хатуулаг** стандартаас их, Баян-Уул, Цээл, Эрдэнэ, Тайшир сумдын ундны усны **ерөнхий хатуулаг стандартаас их** гарсан байна. | Газар доорхи усны хяналт-шинжилгээний улсын сүлжээг шинээр байгуулах ажлын хүрээнд БОАЖЯ-ны захиалгаар “Охь-Ус” ХХК Алтай хотын төвийн усан хангамжийн Харзатын худгуудад 3 хяналтын цооног өрөмдөх ажлыг гүйцэтгэн газар доорх усны хяналтын 2 түвшин хэмжигч /Levellogger/, Даралт хэмжигч 1 /Baralogger/ 8 зөөврийн ус хэмжигч 1, усны дээж авагч зэрэг байгаж тоног төхөөрөмжүүдийг тус газарт хүлээлгэн өгсөн.  Тус ажлын хүрээнд 3 цооног өрөмдөж, 2 цооногт газар доорх усны автомат түвшин хэмжигч багаж /levellogger/ байрлуулж, нэг цооногт даралт хэмжигч суурьлуулсан Тус багаж нь 2012 оноос хойш бүрэн ажиллахгүй байна. | Мэдээллийн сан бүрдэнэ |
| Ус үндэсний хөтөлбөр  УИХ-ын 2010 оны 24 дүгээр тогтоол | Эхний үе шат 2010-2015 | 3.1 | Уур амьсгалын өөрчлөлтийн сөрөг нөлөөллийг бууруулахад чиглэсэн усны нөөцийг хуримтлуулах усан сан, усан цахилгаан станцыг Ховд гол, түүний цутгал голуудын сав, Хойт мөсөн далайн ай савын голууд болон мөстөл, мөсөн голын доод талд байгуулах замаар 70-80 шоо км хүртэлх тогтонги усны нөөцийг өндөр уулын бүсэд бүрдүүлж ашиглах зураг төслийг боловсруулах | Жаргалан сумын Ажиг нуурт ус оруулах сэргээх ажлыг аж ахуйн аргаар хийхээр сум хөгжүүлэх сангаас 27 сая төгрөгний хөрөнгө зарцуулан “Аксу -Алтай” ХХК гүйцэтгэгчээр ажиллалаа. Ажиг нуурыг сэргээх ажилд 178м урттай далан байгуулсан байна. | Жаргалан сумын Эрээн нуурыг сэргээх ажлын зураг төсөв хийх гүйцэтгэгчээр “Гидроком байгууламж” ХХК, Эрээн нуурыг сэргээх ажлын гүйцэтгэгчээр “Аксу-Алтай “ХХК нь тус тус ажиллаж. Тус ажлыг 2 үе шаттай гүйцэтгэн, эхний ээлжинд Эрээн нуурт ус ордог хуучин голдирлын элсийг 600 м түрж шулуутган, голдрил сэтэрсэн 800м газар далан тавьж, шинээр 270м газар шуудуу татсан бөгөөд дараагийн ажлын хүрээнд даланг дахин бэхэлж, 7.5м өргөнтэй 2 давхар пелонкоор /гялгар цаас/ хучин, 1.2м-ийн өндөр даланг дээр нь нэмж өндөрлөлөө. Тус ажлын дүнд Эрээн нуурын усны түвшин нь 2012 оны 7 сарын байдлаар сүүлийн 40 жилдээ байгаагүй өндөр түвшинд хүрч сэргэсэн байна. | Хатаж ширгэсэн нуур тойром нөхөн сэргээгдэнэ |
| Ус үндэсний хөтөлбөр  УИХ-ын 2010 оны 24 дүгээр тогтоол | Эхний үе шат 2010-2015 | 3.8 | Усалгаатай газар тариалангийн хэмжээг нэмэгдүүлэх зорилгоор 25.0 сая шоо метрээс багагүй эзэлхүүнтэй усан сан байгуулж жилд 10000 га-гаас доошгүй тариалангийн талбайг усжуулах | Улсын төсвийн хөрөнгөөр Чандмань сумын дээд талд Хэрсэн толгойн услалтын системийг шинээр байгуулах ажлыг Арагшан ХХК гүйцэтгэсэн байна. | - | Бэлчээрийн усан хангамж сайжирна |
| Ус үндэсний хөтөлбөр  УИХ-ын 2010 оны 24 дүгээр тогтоол | Эхний үе шат 2010-2015 | 3.10 | Усалгаатай газар тариаланг өргөжүүлэхэд шаардлагатай цас, борооны усыг хуримтлуулах хөв цөөрөм, усан санг нэмэгдүүлэх | Улсын төсвийн хөрөнгөөр Цогт сумын Тоонотын хоолойд хөв байгуулах ажлын гүйцэтгэгчээр ”Мөнхтооройт” ХХК шалгарч, БОНХЯ болон Говь-Алтай аймгийн Засаг даргатай гурвалсан гэрээ байгуулан гүйцэтгэлээ. Тус ажлын гүйцэтгэлийг хүлээж авах ажлын хэсгийг Аймгийн засаг даргын А/531 тоот захирамжаар томилогдсон ажлын хэсэг Цогт сумын Далан баг Далангийн нурууны Рашаантын орой хэмээх газарт байршилтай Тоонотын хоолойн хөв дээр хэмжилт хийлээ.  Усан сангийн ашигтай эзлэхүүн нь 3346,0м3, усан сангийн талбай 2895,5м2, усан сангийн усны гүн 3.5 метр, боомтын урт 58,2 метр, боомтын хярын өргөн 1.5 метр, ус хаях байгууламж (автомат хаюур) өргөн 4,88 метр, сувгийн өндөр 0,5 метр, зарцуулга 1,1м3/с байгааг газар дээр нь тогтоон хүлээн авч ашиглалтанд орууллаа.  Мөн орон нутгийн хөгжлийн сангийн хөрөнгөөр Алтай сумд 1 хөвийг /51.2 сая төгрөг/-өөр Зах зээл ба Бэлчээрийн менежмент буюу IPAD төслөөр Цогт сумын Баян-Улаан багт Хуурай сайрт /42 сая төгрөг/, Алтай сумын Бадрал багт Цахирын эхэнд /38 сая төгрөг/-өөр тус бүр нэг нийт 2 хөв байгуулсан байна.  Улсын төсвийн хөрөнгөөр Чандмань сумын дээд талд Хэрсэн толгойн услалтын систем шинээр байгуулах ажлыг Арагшан ХХК гүйцэтгэсэн байна. | Эрдэнэ, Баян-Уул, Цогт сумдын нутагт шинээр хөв байгуулах сэргээн засварлах асуудлыг Байгаль орчин, аялал жуулчлалын яамны хөрөнгө оруулалтын төлөвлөгөөнд тусгуулахаар хүсэлтээ уламжилсаны дагуу Эрдэнэ сумын Тосонгийн өвөр, Цогт сумын Тоонотын хоолой, Баян- Уул сумын Намын салаа зэрэг газруудад хөв байгуулахаар зураг төсөл нь хийгдсэн.  2013 онд Орон нутгийн хөгжлийн сангийн хөрөнгөөр Халиун сумын Олонбулаг багийн Хустын аманд 9.890.000 төгрөгөөр, Зах зээл ба бэлчээрийн удирдлагын хөгжлийн төслөөр Цээл сумын Бүрэн жаргалан багийн нутагт Цагаан голын эхийн баруун салаанд 31 сая төгрөгөөр хөв байгууллаа. | Гадаргын усны хуримтлал бий болж бэлчээрийн ус хангамж сайжирна. |
| Ус үндэсний хөтөлбөр  УИХ-ын 2010 оны 24 дүгээр тогтоол | Эхний үе шат 2010-2015 | 4.2 | Усыг хамгаалах, арвижуулах, хаягдал бохир усыг цэвэршүүлэн эргүүлэн ашиглах санаачилгыг урамшуулах үйл ажиллагааг хэвшил болгох | “Алтайн хүдэр” ХХК ажилчдын унд ахуйгаас гарах хаягдал бохир усыг цэвэрлэх байгууламжаар дамжуулан цэвэршүүлж нийт хаягдал усныхаа 80 хувь буюу 81760 м3 усыг уурхайн тоосжилтийг багасгах зорилгоор эргүүлэн ашиглаж байна. | - |  |
| Ус үндэсний хөтөлбөр  УИХ-ын 2010 оны 24 дүгээр тогтоол | Эхний үе шат 2010-2015 | 6.1 | Нийслэл, аймгийн төв, сум, суурин, баг, хот айлын хэмжээнд ойр орчныхоо усны эхийг хамгаалах, цэвэр ариун байдлыг хангах, сөрөг нөлөөлөлд өртөхөөс урьдчилан сэргийлэх арга хэмжээг жилд 2 удаа зохион байгуулж хэвшүүлэх | Усны нөөцийг хамгаалах, зүй зохистой ашиглах уламжлалт зан үйл, ёс суртахуун хэм хэмжээгээр баяжуулан өсвөр, залуу үе, нийт ард иргэдэд сурталчлан түгээн дэлгэрүүлж, нийтийн үйл хэрэг болгох, гол мөрөн, нуур цөөрөм, булаг шанд, уст цэгийг ахуйн болон үйлдвэрийн хог хаягдлаас цэвэрлэх, байгалийн гольдролыг сэргээх, тохижуулах, хамгаалах арга хэмжээг 05 сарын 17-ны өдөр Хүйсийн говь-Цэцэг нуурын сав газрын захиргаа, Есөнбулаг сумын ЗДТГ-тай хамтран “ХОТЛЫГ УНДААЛАГЧ ЧАНДМАНЬ ЭРДЭНЭЭ ХОЙЧ ҮЕДЭЭ ЦЭВЭР ТУНГАЛГААР НЬ ҮЛДЭЭЕ” уриатайгаар ерөнхий боловсролын сургуулийн 8-11 дүгээр ангийн сурагчид, аж ахуй нэгжийн ажилтан, албан хаагчдыг оролцуулан, мөн хүүхэд, залуусыг нэгэн дуу хоолойгоор байгаль эхээ хайрлах үйлсд санаачлагаараа ирж нэгдэхийг уриалан зохион байгууллаа.  Сум суурин газруудын 10-15 км-ийн тойрог, баг хот айлын 5 км-ийн тойрогт орших Есөнбулаг сумын Түмэнгийн булаг, Соохойн булаг, Хөх дэнжийн булаг, Ус- алтайн доод булаг, Нисэхийн гүүрнээс доош далан дагуу Сутай хорооны нуур, Харзатын урд дэрс, ус цэвэршүүлэх станцын дээд тал зэрэг газрууд хамруулан ЭМШУС Говь-Алтай аймаг дахь салбар лице сургуулийн 3 бүлгийн 22 хүүхэд 1тнн хог, МСҮТөвийн 11 бүлгийн 220 хүүхэд, 23 багш 3.5 тнн хог, 1 дүгээр сургуулийн 12 бүлгийн 360 хүүхэд, 18 багш 5 тнн, 3 дугаар сургуулийн 16 бүлгийн 400 хүүхэд 5 тнн хог, Хайнтайшир цогцолбор сургуулийн 9 бүлгийн 240 хүүхэд 3.5 тнн хог цэвэрлэсэн мөн санаачлагаараа ирж оролцсон Хас банк, Байгаль орчны газрын 20 ажилтан албан хаагчид 2.5 тнн хогийг цэвэрлэлээ.  Энэ ажилд ерөнхий боловсролын сургуулийн 8-11 дүгээр ангийн 51 бүлгийн 1242 хүүхэд, 41 багш, санаачлагаараа оролцсон 20 хүн нийт 20.5 тнн хог хаягдлыг булаг шанд, уст цэгийн орчноос цэвэрлэн хогийн цэгт хүрэглээ.  Мөн Жаргалан, Халиун, Баян-Уул, Тайшир, Бигэр сумууд уг ажлыг орон нутагтаа зохион байгуулж 374 иргэдийг оролцуулан 36 уст цэгээс 31 тонн хог хаягдлыг цэвэрлэгдэж хогийн нэгдсэн цэгт хүргэсэн байна. | Ус үндэсний хөтөлбөрийн хэрэгжилтийг хангах зорилгоор жил бүрийн 5 дугаар сарын хоёр дахь долоо хоногийн бямба гариг, 10 дугаар сарын хоёр дахь долоо хоногийн бямба гаригт нийслэл, аймгийн төв болон томоохон хотуудад 20-50 км тойрогт, сум суурин газруудад 10 км тойрогт, баг, хот айлд 5 км-ийн тойрогт орших гол мөрөн, нуур цөөрөм, булаг шанд, уст цэгийг ахуйн болон үйлдвэрийн хог хаягдлаас цэвэрлэх, байгалийн гольдролыг сэргээх, тохижуулах, хамгаалах арга хэмжээг нийт иргэд, аж ахуйн нэгж, байгууллагуудыг оролцуулан нийт: 50 булаг шандны эхийн хамгаалалтын тор, шонг засаж сэлбэн, нуур, гол, булаг шанд худаг уст цэгийн орчмын хог хаягдлыг цэвэрлэх бүх нийтийн цэвэрлэгээг 8 удаа зохион байгууллаа. /Бүх сумдад/ нийт дүнгээр давхардсан тоогоор 10000 иргэд, 175 аж ахуйн нэгж, байгууллагуудыг оролцуулан 500 тн хог цэвэрлэгдэж хогын нэгдсэн цэгт хүргэлээ.  Тус газар Есөнбулаг сумын Засаг даргын тамгын газртай хамтран МСҮТөвийн зүүн талын булгийн хог хаягдлыг цэвэрлэн хайс хамгаалалтыг сэлбэн булгийн усны урсгал дагуу Хайлаас, Бургас тарьлаа. | Ахуйн болон үйлдвэрийн хог хаягдал багасан, эрүүл ахуйн шаардлага хангагдана. |
| Ус үндэсний хөтөлбөр  УИХ-ын 2010 оны 24 дүгээр тогтоол | Эхний үе шат 2010-2015 | 6.5 | Монголын ард түмний усыг хайрлан хамгаалах, зүй зохистой ашиглах уламжлалт зан үйл, ёс суртахууны хэм хэмжээг орчин үеийн шинжлэх ухааны мэдлэг, дэвшилтэт арга, технологиор баяжуулан өсвөр, залуу үе, нийт иргэдэд сурталчлан таниулах ажлыг усны салбарын бүх шатны байгууллага, боловсрол, соёл, урлаг, хэвлэл мэдээллийн байгууллагуудтай хамтран байнга тасралтгүй явуулах | Байгаль орчны журмын эсрэг гэмт хэрэг, зөрчлөөс урьдчилан сэргийлэх, иргэдийн экологийн боловсролыг дээшлүүлэх, байгаль орчиндоо хандах зөв хандлагыг төлөвшүүлэх, байгаль хамгаалахад иргэдийн оролцоог нэмэгдүүлэх зорилгоор Цээл, Бугат, Жаргалан, Тайшир, Дэлгэр, Чандмань сумдад сургалт сурталчилгааны ажил хийлээ. Уг ажлын хүрээнд сумдад танин мэдэхүйн “АХА” тэмцээн, “Ногоон хөгжлийн төлөө хамтдаа” сэдэвт дэвжээ тэмцээнүүдийг зохион байгуулсан бөгөөд тус арга хэмжээнүүдэд нийт 1200 гаруй хүүхэд, насанд хүрэгчид оролцлоо.  Мөн сумын иргэдтэй уулзалт хийн, байгаль орчны чиглэлээр хийж байгаа болон цаашид хийх ажлын талаар мэдээлэн, хууль тогтоомж, танин мэдэхүйн мэдлэг олгох сургалтуудыг зохион байгуулж, тус газар болон байгаль хамгаалагчийн үйл ажиллагаа, цаашид авч хэрэгжүүлэх арга хэмжээний талаар 650 гаруй иргэнээс санал асуулга авлаа. Дээрх ажлын хүрээнд байгаль орчны хуулийн эмхэтгэл, Говь-Алтай аймгийн байгаль орчны мастер төлөвлөгөө, Байгаль орчны тогтвортой хөгжлийн тасаг, Байгаль орчны хуулийн тухай иргэдэд зориулсан гарын авлага, Уулын хээрийн гайхамшиг, Өндөр уулын гайхамшиг,  Совин  зэрэг 7 төрлийн ном, 10 төрлийн танилцуулга, тараах материал нийт  3300 гаруй ширхэгийг иргэдэд тарааж ажилалаа. Есөнбулаг сумын иргэдийн экологийн боловсролыг дээшлүүлэх, мэдээ, мэдээллээр хангах, зорилгоор орон нутгийн хэвлэл болох “Түлхүүр” сэтгүүлд 2 удаа, “Алтайн мэдээ” сонинд 9 удаа мэдээ нийтлүүлж, радиод 10 удаа ярилцлага мэдээ өгч, орон нутгийн “Миний нутаг” телевизтэй хамтран ажиллах гэрээ байгуулан тус газрын үйл ажиллагаа болон байгаль орчны мэдээ, мэдээлэл, баримтат кино, шторкуудыг байнга нэвтрүүлж байна. Энэхүү ажлын хүрээнд:   * Ус, орчны бохирдол, байгаль хамгаалах ардын зан уламжлал, орчин үеийн чиг хандлагын талаар 13-18 минутын нэвтрүүлэг 3-г, хөгжөөнт болон танин мэдэхүйн уралдаант нэвтрүүлэг 2-г бэлтгэн хийлгэж, тус бүр 2 удаа цацсан. * Ус түүний хэрэглээ, ой, мод тарих арга, ан амьтан, хог хаягдал, агаарын бохирдол, бэлчээр, цөлжилттэй холбоотой 15-90 минутын 14 төрлийн баримтат кино, нэвтрүүлгийг тус бүр 2-3 удаа нэвтрүүлсэн. * Байгууллагын цаг үеийн болон байгаль орчны холбогдох танин мэдэхүй, хууль эрх зүйн талаар орон нутгийн телевизэд 45 удаа мэдээ өгч, 23 удаа ярилцлага өгсөн. * Байгаль орчны багц хууль, түүнийг дагалдан гарсан Засгийн газрын тогтоол, Сайдын баталсан журмыг олон нийтэд хүргэх зорилгоор БОНХЯ-ны захиалгаар хийж байгаа “Ногоон хөгжил-бидний ирээдүй” нэртэй 30 минутын цуврал 3 нэвтрүүлгийг тус бүр 2 удаа орон нутгийн телевизээр давтан нэвтрүүлсэн.   Байгаль орчны тэмдэглэлт өдрүүдийн хүрээнд, усны бохирдлоос хамгаалахтай холбоотой 23-35 секундын 2 төрлийн шторкыг 2 хоног Дээрхээс дүгнэхэд 10-68 секундын 28 төрлийн шторкыг 170 хоног нэвтрүүлсэн байна. | Дэлхийн байгаль хамгаалах өдрийг угтан иргэдэд байгаль орчинд хандах зөв хандлагыг төлөвшүүлэх, оролцоог нэмэгдүүлэх үүднээс Усны тухай шинэчлэгсэн хуулийн талаар 04 сарын 20-оос 05-р сарын 10-ыг дуустал бүх байгууллага, цэцэрлэг, сургуулиудаар сургалт зохион байгуулсан. 2013 оны 5-р сарын 27 өдөр Бигэр сумд ажиллаж бүх албан байгууллагуудын ажилтан, албан хаагчид, сумын иргэдэд мэдээлэл хийсэн.  Дээрх хууль сурталчилах арга хэмжээнд нийт 800 иргэн хамрагдсан.  Намрын хууль сурталчилах ажлын хүрээнд Говийн их дархан цаазат газрын “А” хэсгийн хамгаалалтын захиргаатай хамтран Алтай, Цогт, Эрдэнэ сумдад, Говь-Алтай аймгийн билчээр ашиглалтын холбоо, Дэлхийн байгаль хамгаалах сантай хамтран Дарив, Тонхил, Төгрөг, Халиун, Шарга, Баян-Уул сумдад багц хууль сурталчилах, мэдээлэл хүргэх байгаль хамгаалхад иргэд болон эмэгтэйчүүдийн оролцоог нэмэгдүүлэх зорилгоор доорх ажлуудыг зохион байгуулсан нь иргэдэд хүрсэн томоохон ажил болсон, “Алтан хонх”, “Ванпер”, “АХА” “Мэргэн бууч” “Байгаль хамгаалхад эмэгтэйчүүдын оролцоо” сэдэвт сургалт, “Хүн хэлээрэй мал хөлөөрөө” дэвжээ тэмцээн зохион байгуулж,  Усны тухай, Усны бохирдлоос үүсэх өвчин зэрэг ном Усны талаар иргэдэд зориулсан гарын авлага, 2 төрлийн танилцуулга, тараах материал, мessag нийт 1000 гаруй ширхэгийг иргэдэд тараалаа.  Энэ арга хэмжээнд давхардсан тоогоор нийт 2736 гаруй иргэн хамрагдсан. | Иргэдийн хуулийн мэдлэг дээшилнэ |
| Ус үндэсний хөтөлбөр  УИХ-ын 2010 оны 24 дүгээр тогтоол | Эхний үе шат 2010-2015 | 6.6 | Дэлхийн усны өдөр болон олон улс, бүс нутгийн хэмжээнд зохион байгуулагдаж байгаа усны чиглэлийн арга хэмжээнд идэвхтэй оролцож, өөрийн орны онцлогт тохируулан зохион байгуулж, түүний үр дүнг олон нийтэд тогтмол мэдээлэх | "Дэлхийн усны өдөр" -ийг 2014 онд"Ус ба Энерги" гэсэн уриатайгаар бүх нийтээр тэмдэглэн өнгөрүүллээ. Усыг хайрлан хамгаалах, зүй зохистой ашиглах уламжлалт зан үйл ёс суртахууны хэм хэмжээг орчин үеийн шинжлэх ухааны мэдлэг, дэвшилтэт арга технологиор баяжуулан өсвөр залуу үе, нийт иргэдэд сурталчилан таниулах зорилгоор. Аймгийн Байгаль орчны газрын даргын баталсан удирдамжийн дагуу доорх ажил арга хэмжээг зохион байгууллаа.Говь–Алтай аймгийн ус ашиглалтынталаар, усны тухай нэвтрүүлэг, кино гаргах эдгээр үйл явдлын талаар Миний нутаг телевизээр мэдээ бэлтгэн гаргав.Усыг зүй зохистой хэрэглэх, үр ашигтайашиглуулах зорилгоорминий нутаг телевизтэй хамтран ус ашиглагч, хэрэглэгч аж ахуй нэгж байгууллагуудын ажилчдын дунд **“НЭГ МИНУТ-НЭГ ЗУУН МЯНГА”** хөгжөөнт нэвтрүүлэгт 6 залуу оролцож хурд хүч авхаалж самбаагаа сорин уралдаж. “Мандал-Алтай” ХХК –ний механик Р.Мөнхбаатар **“НЭГ МИНУТ-НЭГ ЗУУН МЯНГА”** хөгжөөнт нэвтрүүлгийн ялагчаар тодорч 100.000 төгрөгийн эзэн боллоо.Ерөнхий боловсролын сургуулийн 9-11дүгээр ангийн сурагчдын дунд “Ус-бидний амьдралд” сэдвээр “УРАН ИЛТГЭГЧ” хүүхэд шалгаруулах уралдаан зарласан.Уралдаанд сургууль тус бүрээс шалгарсан нийт 12 хүүхэд оролцсоноос тулгамдаж буй асуудлаа хэрхэн тодорхойлсон, судалгаа хэрхэн хийсэн, асуудал дэвшүүлсэн санаагаа хэрхэн гаргасан, илтгэх чадварыг нь харгалзан 0-5 баллаар дүгнэн1 дүгээр байр 1-р сургуулийн 11а ангийн сурагч Н.Эрдэнэханд2 дугаар байр 1-р сургуулийн 9в ангийн сурагч Г.Сосорбарам 3 дугаар байр 2-р сургуулийн 1в ангийн М.Цэнгэл нарыг тус тус эзлүүлэн мөнгөн шагналаар шагналаа. | “Дэлхийн усны өдрийг” Байгаль орчин аялал, жуулчлалын газрын даргын баталсан удирдамжийн дагуу Албан байгууллагын ажилтан, албан хаагчид, оюутан сурагчдыг хамруулан 2013 оны 03 дугаар сарын 18-22 өдрүүдэд зохион байгууллаа.  Усыг хайрлан хамгаалах зүй зохистой ашиглах үүднээсААНБ-уудад, ЭМШУИС-ийн Говь-Алтай аймаг дахь салбар АУК, МСҮТ, 12 жилийн 1, 2, 3, 5 дугаар сургууль, Оюуны түлхүүр бага сургуулийн оюутан, сурагчид, тус аймагт үйл ажиллагаа явуулж буй албан байгууллага, аж ахуйн нэгжийн дарга, эрхлэгч нар болон байгуулага аж ахуйн нэгжийн ажилтнуудад **“Ус чандмань эрдэнэ”, “Усны үнэ, цэнэ”** зэрэг сэдвээр мэдээлэл хийж, гарын авлага тараан, Миний нутаг телевизтэй хамтран албан байгууллагуудын ажилчдын дунд **“АХА”** хөгжөөнт танин мэдэхүйн нэвтрүүлэг бэлтгэн, Миний нутаг телевизээр “Усаа хэмнэе” богино хэмжээний кино гаргалаа. Дээрх арга хэмжээнд нийт 790 хүн оролцсон байна. | Иргэд мэдээллээр хангагдсан байна |

Тайлан гаргасан:

Усны асуудал хариуцсан

мэргэжилтэн Б.Содмаа